ananddey/assamese-wiki-corpus huggingface dataset:
হোৰিয়া নিয়াটি

হোৰিয়া নিয়াটি (জন্ম ১৯৪৮) লণ্ডনত বাস কৰা এগৰাকী আলজেৰিয়ান শিল্পী। নিয়াটি মিক্সড মিডিয়া ইনষ্টলেশ্যনত বিশেষজ্ঞ যিয়ে পশ্চিমীয়া প্ৰতিনিধিত্ব আৰু উত্তৰ আফ্ৰিকা আৰু মধ্যপ্ৰাচ্যৰ মহিলাসকলৰ বস্তুনিষ্ঠকৰণক সমালোচনা কৰে। তেওঁৰ উপস্থাপনসমূহৰ লাইভ পৰিবেশনসমূহ সাধাৰণতে পৰম্পৰাগত আলজেৰিয়ান সংগীত যেনে ৰাই, নিয়াটিৰ গৃহভূমি আৰু সংস্কৃতিৰ মূল দৃশ্যগত উপস্থাপন হিচাপে থাকে। উপস্থাপন আৰু প্ৰদৰ্শনীয়ে চিত্ৰকলা, ভাস্কৰ্য্য, অংকন, ফটো, শব্দৰ ৰেখা আৰু পৰিবেশনক একত্ৰিত কৰি পৰিৱেশ ৰচনা কৰে। আৰু পিছলৈ মিডলছেক্স বিশ্ববিদ্যালয়ৰ পৰা ফাইন আৰ্টছত এম এ ডিগ্ৰী লাভ কৰে।

তথ্য সূত্ৰ

শ্ৰেণী:আলজেৰিয়াৰ ব্যক্তি
শ্ৰেণী:অভিনয় শিল্পী
শ্ৰেণী:নাৰীবাদ আৰু লোকগাথা ২০২৫
হেমা নায়ক

হেমা নায়ক ভাৰতীয় উপকূলীয় ৰাজ্য গোৱা নিবাসী এগৰাকী কোংকণী ভাষাৰ লেখক। তেওঁ সাহিত্য অকাডেমি বঁটা বিজেতা আৰু কোংকণী লেখক পুণ্ডলিক নায়কৰ সহধৰ্ম্মিনী। ৱোল্বই স্থিত অপূৰ্বাই প্ৰকাশনৰ বেনাৰত তেওঁ গ্ৰন্থ প্ৰকাশ কৰে।

প্ৰাৰম্ভিক জীৱন

হেমা ধুমতকাৰ নামেৰে জন্ম লোৱা, হেমা অৰ্থনীতি বিজ্ঞানৰ স্নাতক। ছাত্ৰ-কৰ্মী হৈ থকা অৱস্থাৰেপৰাই তেওঁ লিখা-মেলা আৰম্ভ আৰম্ভ কৰিছে। ১৯৭৩ চনত কলিকতাত অনুষ্টিত ‘বিশ্ব মহিলা সন্মিলন’ত ভাগ লৈ তেওঁ কোংকণী ভাষাত সমাজৰ মহিলাসকলৰ বিষয়ে লিখিবলৈ অনুপ্ৰাণিত হয়।

কৰ্মজীৱন

কোংকণী সাহিত্যত সমাজৰ মহিলাসকলৰ বিভিন্ন দিশৰ বিষয়ে বৰ্ণনা কৰি, তেওঁৰ প্ৰাৰম্ভিক লিখনীসমূহেৰে হেমাই সমাজত প্ৰচলিত সামন্তবাদ আৰু পুৰুষতন্ত্ৰত আঘাত হানিছিল। তেওঁ কোংকণী সাহিত্যত বিভিন্ন নাৰীবাদী আদৰ্শক একত্ৰিত কৰিবলৈ "চিত্ৰাংগী মেলাভে" নামৰ যুৱ মহিলা লেখিকাসকলক লক্ষ্য কৰি কেইবাখনো সন্মিলনৰ এটি শৃংখলা আৰম্ভ কৰিছিল। তেওঁ ‘কোংকণী ভাষা আন্দোলন’ আৰু ১৯৮৫ চনত গোৱাক ৰাজ্যৰ মৰ্যদা দিয়াৰ দাবীত হোৱা আন্দোলনৰ অংশগ্ৰহণকাৰী আছিল। তেওঁ তেওঁৰ প্ৰকাশন গৃহ অপূৰ্বাই প্ৰকাশনৰ অধীনত কোংকণীত ১০০খনতকৈও অধিক কিতাপ আৰু আলোচনী প্ৰকাশ কৰিছে। ২০১২-২০১৩ বৰ্ষত দেশত মহিলাৰ ওপৰত উৎপীড়নৰ ঘটনা বৃদ্ধি হোৱাৰ প্ৰতিক্ৰিয়াস্বৰূপে, তেওঁ ধাৰাবাহিকভাৱে দৈনিক হেৰাল্ডত লগ আউট নামে এখন উপন্যাস প্ৰকাশ কৰিছিল। ২০১৭ চনত, বিষ্ণু বাঘৰ উপন্যাস সুধীৰ সুক্ত প্ৰকাশ কৰাৰ বাবে তেওঁৰ বিৰুদ্ধে এখন এফ আই আৰ দাখিল কৰা হয়, কিয়নো কিতাপখন জাতি আৰু মহিলা বিষয়ক আপত্তিজনক সমলৰ বাবে বিতৰ্কিত হৈছিল।

নিৰ্বাচিত কাম

অনুবাদ

Taath Kana (পি এচ ৰমনীৰ আত্মজীৱনী কোংকণী ভাষালৈ অনুবাদ)
ৱালচন্দ্ৰ মুংগেকাৰৰ আত্মজীৱনী কোংকণী ভাষালৈ অনুবাদ
নৰেন্দ্ৰ যাদৱৰ আত্মজীৱনী কোংকণী ভাষালৈ অনুবাদ
অলকা সৰোগীৰ হিন্দী উপন্যাস কালি কথা:ভায়া বাইপাচ কোংকণী ভাষালৈ অনুবাদ
মাৰিয়া অৰোৰা কুটোৰ গোৱা: দ্যা ডটাৰচ্‌ ষ্ট'ৰিকোংকণী ভাষালৈ অনুবাদ ভোগদণ্ডৰ বাবে তেওঁ টি এম এ পাই ফাউণ্ডেচনৰ ‘মণিপালচ্‌ বেষ্ট বুক এৱাৰ্ড’ লাভ কৰিছে। অৰুন্ধতী সুব্ৰমনিয়মে সম্পাদনা কৰা আৰু ভাৰতীয় মহিলা লেখকসকলে লিখা হট ইন দ্যা মুন শীৰ্ষক কবিতা আৰু চুটি-গল্পৰ সংকলনটিত আৰু গৱেষক তথা লেখক শিৱশংকৰীৰ দ্বাৰা সম্পাদিত নীট ইণ্ডিয়া থ্ৰু লিটাৰেচাৰৰ তৃতীয় খণ্ডত নায়কৰ লেখা প্ৰকাশ হৈছে। 'চিত্ৰাংগী নামৰ আলোচনীখন প্ৰকাশ কৰাত তেওঁৰ যি অৱদান; তাক নতুন দিল্লীৰ ফেডাৰেচন অফ ইণ্ডিয়া পাব্লিচাৰ্ছে কথা জাৰ্নেল বঁটাৰে স্বীকৃতি দিছে।

তথ্যসূত্ৰ

শ্ৰেণী:ভাৰতৰ ব্যক্তি
শ্ৰেণী:জীৱিত ব্যক্তি
শ্ৰেণী:ভাৰতীয় সাহিত্যিক
শ্ৰেণী:কোংকণী ভাষাৰ সাহিত্য অকাডেমি বঁটা বিজয়ী
ষ্টেভ ছফিৰ

ষ্টেভ শ্বাফিৰ (; জন্ম: ১৭ মে' ১৯৮৫) এগৰাকী ইজৰাইলী ৰাজনীতিবিদ আৰু নেচেটৰ প্ৰাক্তন সদস্য। গ্ৰীণ পাৰ্টিৰ নেত্ৰী হিচাপে ডেম’ক্ৰেটিক ইউনিয়নৰ মিত্ৰতাৰ নেচেটৰ সদস্য আছিল।

জীৱনী

ইজৰাইলৰ নেতানিয়াত আচকেনাজী ইহুদী, পোলেণ্ড-ইহুদী, লিথুৱেনিয়ান-ইহুদী ৰোমানিয়ান-ইহুদী আৰু ইৰাকী-ইহুদী বংশৰ পৰিয়ালত ছফিৰে জন্মগ্ৰহণ কৰিছিল। ১২ বছৰ বয়সত ছফিৰৰ পৰিয়াল শ্বেৰন অঞ্চলৰ এখন সৰু চহৰ পাৰ্দেছিয়ালৈ গুচি যায়, য’ত তেওঁৰ পিতৃ-মাতৃৰ এখন একাউণ্টিং ফাৰ্ম আছিল। ছফিৰে হানোয়াৰ হাঅভেড ভেহালমেড (ফেডাৰেচন অৱ ৱৰ্কিং এণ্ড ষ্টাডিয়িং ইউথ)ত যোগদান কৰে। হাইস্কুলৰ পিছত ছফিৰে ইজৰাইলৰ ছ'চাইটি ফৰ দ্য প্ৰটেকচন অৱ নেচাৰৰ সৈতে জড়িত স্বেচ্ছাসেৱী গোটৰ অংশ হিচাপে টাইবেৰিয়াছত এবছৰ কাম কৰিছিল। ইজৰাইলৰ বায়ুসেনাৰ বিমান একাডেমীত কেডেট হিচাপে ইজৰাইল প্ৰতিৰক্ষা বাহিনীত তেওঁ কাৰ্যনিৰ্বাহ কৰিছিল। পাঁচ মাহৰ পিছত তেওঁ আইডিএফৰ আলোচনী বামাহানেত লিখিবলৈ আৰম্ভ কৰে। এই পদত তেওঁ গাজাৰ পৰা ইজৰাইলী বিচ্ছিন্নতা আৰু ২০০৬ চনৰ লেবানন যুদ্ধৰ বিষয়ে আলোচনা কৰিছিল। গ্ৰহণ কৰে, যিটো ইজৰাইল-পেলেষ্টাইন সংঘাতৰ যথাৰ্থ অৱস্থা সলনি কৰিব বিচৰা ভৱিষ্যতৰ নেতাসকলক সমৰ্থন কৰাৰ পদক্ষেপ। লণ্ডনত অধ্যয়নৰ সময়ত ছফিৰে স্নাতক পাৰ্লিয়ামেণ্টৰছ কাৰ্যসূচীৰ অংশ হিচাপে ব্ৰিটিছ সংসদত ইণ্টাৰ্ণ হিচাপে কাম কৰিছিল আৰু ইংলেণ্ডত ইৰাকী শৰণাৰ্থীসকলক সামৰি লোৱা লেখাটোৰ বাবে ২০০৮ চনত ছাত্ৰ সাংবাদিকসকলৰ বাবে জে আৰ এছ প্ৰতিযোগিতাত ৰানাৰ্ছ আপ হিচাপে সন্মানিত হৈছিল। ২০০৯ চনত ছফিৰে সমাজবিজ্ঞান আৰু সাংবাদিকতাত বি.এ. ডিগ্ৰী লাভ কৰিছিল৷

পিয়ানো, ড্ৰাম, গীটাৰ, ভায়লিন আৰু অউড বজোৱা ছফিৰে ইজৰাইলত ৰমাত-হাশ্বাৰনৰ ৰিমন স্কুল অৱ জাজ এণ্ড কণ্টেম্পৰেৰী মিউজিকত এবছৰ ধৰি অধ্যয়ন অব্যাহত ৰাখে। তাৰ পিছত তেওঁ টেল আভিভ বিশ্ববিদ্যালয়ৰ কন ইনষ্টিটিউট ফৰ দ্য হিষ্ট্ৰী এণ্ড ফিল'চফি অৱ চাইন্স এণ্ড আইডিয়াছত এম.এ প্ৰগ্ৰেমত নামভৰ্তি কৰে।

তথ্যসূত্ৰ

শ্ৰেণী:ইজৰাইলৰ ব্যক্তি
শ্ৰেণী:ইজৰাইলৰ নাৰী অধিকাৰ কৰ্মী
লিটল হোছনা

লিটল হোছনা (ফাৰ্চী: بچه‌های ساختمان گل‌ها) হৈছে এখন ইৰানী এনিমেচন ধাৰাবাহিক। এই কাৰ্টুনখন ২০১৬ চনৰ শেষৰফালে প্ৰথমবাৰৰ বাবে পুয়া চেনেলত সম্প্ৰচাৰ কৰা হৈছিল। ৯১টা খণ্ডৰ এই এনিমেচনখনৰ উৎপাদন প্ৰকল্প ২০১৫ চনৰ জানুৱাৰী মাহত আৰম্ভ হৈ ২০১৬ চনৰ আগষ্ট মাহত সমাপ্ত হয়। স্যাবিয়ান ষ্টুডিঅ’ৰদ্বাৰা নিৰ্মিত এইখন শিশুসকলৰ বাবে প্ৰস্তুত কৰা দ্বিতীয়খন এনিমেচন ধাৰাবাহিক।

লিটল হোছনা হৈছে গোলহা নামৰ এটা ৪ মহলীয়া আৰু ৮টা পৰিয়াল থকা এপাৰ্টমেণ্ট বিল্ডিংত বাস কৰা শিশুসকলৰ জীৱনৰ বিভিন্ন কাহিনী আৰু ঘটনাৰ সংগ্ৰহ। এই ধাৰাবাহিকখনৰ মুখ্য চৰিত্ৰত আছে হোছনা নামৰ এজনী সৰু ছোৱালী। তাই মাক-দেউতাক আৰু উপহাৰ হিচাপে পোৱা এটা ৰাজহাঁহৰ সৈতে সেই এপাৰ্টমেণ্টৰে এটা ফ্লেটত বাস কৰে। প্ৰতিটো খণ্ডতে তাই নিজৰ ওচৰ-চুবুৰীয়াৰ সৈতে মিলি একো একোটা নতুন পৰিস্থিতিৰ সৃষ্টি কৰে, যিয়ে শেষত শিশুসকলক একোটা শিক্ষণীয় বাৰ্তা প্ৰদান কৰে।

কাহিনী

এই ফ্লাৱাৰ বিল্ডিং বা ফুলৰ অট্টালিকাটোত কেইটামান সুখী আৰু চঞ্চল শিশুৱে নিজৰ পৰিয়ালৰ সৈতে বসবাস কৰে। তেওঁলোক এজন আনজনৰ ওচৰ-চুবুৰীয়া। শিশুকেইটাই প্ৰতিদিনে নতুন নতুন খেল খেলে আৰু নিজৰ পৰিয়ালৰ সহায়ত বহুতো নতুন কথা শিকে।

হোছনা হৈছে এজনী সৰু ছোৱালী, যি তাইৰ মাক-দেউতাকৰ সৈতে এই অট্টালিকাটোত থাকে। হোছনাৰ দেউতাকে তাইৰ জন্মদিনত এটা ৰাজহাঁহ উপহাৰ দিয়ে। হোছনা আৰু তাইৰ ৰাজহাঁহটোৱে প্ৰতিদিনে ওচৰ-চুবুৰীয়াৰ ল’ৰা-ছোৱালীৰ সৈতে উমলি ফুৰে আৰু সিহঁতে যিয়েই নিশিকক কিয়, সেই সকলোবোৰ কথা ইজনে সিজনক শিকায়।

লিটল হোছনা ২

হুছেইন ছাফাৰজাদেগানৰদ্বাৰা পৰিচালিত লিটল হোছনা এনিমেচন ধাৰাবাহিকখনৰ দ্বিতীয়টো সংস্কৰণো মুক্তি দিয়া হৈছে। এই এনিমেচনখন ১২ মিনিট দৈৰ্ঘ্যৰ মুঠ ৬৭টা খণ্ডত শিশুসকলৰ বাবে উপলব্ধ কৰা হৈছে।

তথ্যসূত্ৰ

শ্ৰেণী:ইৰান
শ্ৰেণী:এনিমেছন
শ্ৰেণী:দূৰদৰ্শন ধাৰাবাহিক
ছুফিয়া কামাল

বেগম ছুফিয়া কামাল (; ২০ জুন ১৯১১-২০ নৱেম্বৰ ১৯৯৯) এগৰাকী বাংলাদেশী কবি, নাৰীবাদী নেত্ৰী আৰু ৰাজনৈতিক কৰ্মী আছিল। তেওঁ ১৯৫০ৰ দশকৰ বঙালী জাতীয়তাবাদী আন্দোলনত অংশ লৈছিল আৰু স্বাধীন বাংলাদেশৰ নাগৰিক সমাজৰ এগৰাকী নেতৃস্থানীয় ব্যক্তি আছিল। ১৯৯৯ চনত তেওঁৰ মৃত্যু হয় আৰু ৰাষ্ট্ৰীয় সন্মানেৰে তেওঁক শেষকৃত্য কৰা হয়। এনে ৰাষ্ট্ৰীয় সন্মান দিয়া তেৱেঁ দেশৰ প্ৰথমগৰাকী মহিলা।

প্ৰাৰম্ভিক জীৱন

১৯১১ চনৰ ২০ জুনত ‘পূৰ্ব বংগ আৰু অসম প্ৰদেশ’ৰ বাকেৰগঞ্জ জিলাত অৱস্থিত শ্বায়েতাবাদৰ মাতৃগৃহ ‘ৰাহত মঞ্জিল’ত ছৈয়দা ছুফিয়া বেগমৰ জন্ম হৈছিল। তেওঁৰ মাক-দেউতাকৰ পৰিয়ালটো ব্ৰাহ্মণবাড়িয়াৰ শিলাউৰৰ জমিদাৰ আছিল আৰু তেওঁলোকে ইছলামৰ চতুৰ্থ খলিফা আলীৰ পৰা বংশধৰ বুলি দাবী কৰিছিল। তেওঁৰ সাত মাহ বয়সতে দেউতাক চৈয়দ আব্দুল বাৰীয়ে ওকালতিৰ কাম এৰি চুফী সন্ত হৈ ঘৰৰ পৰা চিৰদিনৰ বাবে যায়। মাক ছাবেৰা বেগম তেওঁক ডাঙৰ-দীঘল কৰিছিল। মাক আছিল চায়েষ্টাবাদৰ নবাব মিৰ মুৱাজ্জম হুছেইনৰ কনিষ্ঠ কন্যা।

ব্যক্তিগত জীৱন

এঘাৰ বছৰ বয়সত চুফিয়াৰ আইন ছাত্ৰ আৰু ছায়েস্তাবাদৰ মীৰ মোতাহৰ হুছেইনৰ পুত্ৰ সম্পৰ্কীয় ভাতৃ চৈয়দ নেহাল হোছেইনৰ সৈতে বিবাহ হয়। ১৯৩২ চনত এজনী জীয়েক আমিনা কুৱাহৰক এৰি থৈ হুছেইনৰ মৃত্যু হয়। পাঁচ বছৰ পিছত ছুফিয়াই কামালুদ্দিন আহমেদক বিয়া কৰায় আৰু বৰিশাল চহৰলৈ গুচি যায়। পিছত কামালৰ সৈতে ছুফিয়াৰ আন দুগৰাকী কন্যা চুলতানা কামাল আৰু ছায়েদা কামাল আৰু তিনিজন পুত্ৰ- শাহেদ কামাল, ছোৱেব কামাল, (১৯৭১ চনত নিৰুদ্দেশ হোৱা) আৰু সাজেদ কামালৰ জন্ম হয়।

কৰ্মৰাজি

১৯৪৭ চনত ছুফিয়া কামাল মহম্মদ নাছিৰুদ্দিনে প্ৰকাশ কৰা মহিলা বিষয়ক সাপ্তাহিক আলোচনী বেগমৰ সম্পাদক হয়। ভাৰত বিভাজনৰ পিছত সেই বছৰৰ অক্টোবৰ মাহত তেওঁ ঢাকালৈ আহিছিল। সেই সময়ৰ হিন্দু আৰু মুছলমানৰ মাজত হোৱা বিশাল সংঘৰ্ষৰ সময়ত ছুফিয়াই দুয়োটা জনগোষ্ঠীৰ মাজত শান্তি প্ৰতিষ্ঠাৰ হকে কাম কৰিছিল। ১৯৪৮ চনত পূৰ্ব পাকিস্তান মহিলা সমিতি গঠন হয় আৰু তেওঁ তাৰ সভাপতি হয়। ১৯৫২ চনতো ভাষা আন্দোলনত তেওঁ সক্ৰিয়ভাবে অংশগ্ৰহণ কৰিছিল। ১৯৬৯ চনত পাকিস্তানী সামৰিক জেনেৰেল আয়ুব খানৰ পদত্যাগৰ দাবী হোৱা গণ বিদ্ৰোহৰ সময়ত তেওঁ মহিলা সংগ্ৰামী গোট গঠন কৰিছিল।

পৰৱৰ্তী জীৱনত মহিলাৰ অধিকাৰক সৰ্বোচ্চ অগ্ৰাধিকাৰ দি বহু বছৰ বাংলাদেশৰ সৰ্ববৃহৎ মহিলা সংগঠন মহিলা পৰিষদৰ নেতৃত্ব দিয়ে। তেওঁ BRACৰো (১৯৭২-১৯৮০) প্ৰথমগৰাকী অধ্যক্ষ আছিল।

সাহিত্য কৰ্ম

ছুফিয়াই লিখা এটা চুটিগল্প সৈনিক বধূ ১৯২৩ চনত স্থানীয় কাকত এখনত প্ৰকাশ পায়। ১৯২৬ চনত তেওঁৰ প্ৰথম কবিতা বাসন্তী সৌগত আলোচনীত প্ৰকাশ পায়। ১৯৩৭ চনত তেওঁৰ প্ৰথম গল্প সংকলন কেয়াৰ কাঁটা ছপা হৈ ওলায়। প্ৰথম কবিতা প্ৰকাশৰ পিছতেই তেওঁৰ সাহিত্যিক জীৱনৰ উত্তৰণ আৰম্ভ হয়। ১৯৩৮ চনত কাজী নজৰুল ইছলামৰ প্ৰস্তাৱনাৰে তেওঁৰ প্ৰথম কবিতা গ্ৰন্থ সাঁঝেৰ মায়া; যিখন গ্ৰন্থই ৰবীন্দ্ৰনাথ ঠাকুৰৰ প্ৰশংসা অৰ্জন কৰিবলৈ সক্ষম হৈছিল।

সন্মান

বাংলা একাডেমী সাহিত্য বঁটা (১৯৬২)
একুঁশে পদক (১৯৭৬)
বেগম ৰোকেয়া পদক (১৯৯৬)
দেশবন্ধু চিত্তৰঞ্জন দাস স্বৰ্ণ পদক (১৯৯৬)
স্বাধীনতা দিৱস বঁটা (১৯৯৭)

তথ্য সংগ্ৰহ

শ্ৰেণী:বাংলাদেশৰ ব্যক্তি
শ্ৰেণী:সমাজ সংস্কাৰক
শ্ৰেণী:বাংলাদেশৰ নাৰীবাদী
শ্ৰেণী:ভাৰতীয় মহিলা কবি
ক্লাইটেমনেষ্ট্ৰা

ক্লাইটেমনেষ্ট্ৰা (ইংৰাজী: Clytemnestra, ) গ্ৰীক শ্ৰুতিকথা অনুসৰি মাইচেনিয়াৰ ৰজা আগামেমননৰ পত্নী আৰু স্পাৰ্টাৰ হেলেনৰ ভগ্নী আছিল। ইস্কাইলাছৰ ত্ৰিলজী অৰেষ্টেয়াত বৰ্ণনা কৰা মতে তেওঁ আগামেমনন আৰু ট্ৰয়ৰ ধ্বংশৰ পিছত আগামেমননে যুদ্ধৰ পুৰস্কাৰ হিচাপে লাভ কৰা ট্ৰ’জান ৰাজকুমাৰী কেছাণ্ড্ৰাক হত্যা কৰে৷ ইউৰিপিডিছ তেওঁৰ দ্বিতীয় স্বামী আছিল; কিন্তু হোমাৰৰ অডিচিত আগামেমননৰ মৃত্যুত তেওঁৰ ভূমিকা অস্পষ্ট আৰু তেওঁক যথেষ্ট নম্ৰ চৰিত্ৰৰ নাৰী হিচাপে দেখুওৱা হৈছে৷

কিংবদন্তি

হেলেনক স্পাৰ্টাৰ পৰা ট্ৰয়লৈ পেৰিছে পলুৱাই নিয়াৰ পিছত তেওঁৰ স্বামী মেনেলাছে তেওঁৰ ভাতৃ আগামেমননক সহায় বিচাৰিছিল। অলিছৰ সাগৰ তীৰত গ্ৰীক বাহিনী সমবেত হ’ল। কিন্তু ধাৰাবাহিকভাৱে দুৰ্বল বতাহে সাগৰ যাত্ৰা কৰিবলৈ বাধা দিছিল। আগামেমননে নিজৰ কন্যা ইফিজেনিয়াক দেৱী আৰ্টিমিচৰ ওচৰত বলি দিলেহে বতাহ অনুকূল হ’ব বুলি পুৰোহিত কালচাছে পৰামৰ্শ আগবঢ়ালে। আগামেমননে ক্লাইটেমনেষ্ট্ৰাক ইফিজেনিয়াক তেওঁৰ ওচৰলৈ পঠিয়াবলৈ মান্তি কৰি কয় যে তেওঁক একিলিছৰ সৈতে বিবাহ সম্পন্ন কৰাব। ইফিজেনিয়া যেতিয়া অলিছত উপস্থিত হ’ল, তেতিয়া তাইক বলি দিয়া হ’ল, বতাহ ঘূৰি গ’ল আৰু গ্ৰীক সৈন্য ট্ৰয়লৈ ৰাওনা হ’ল।

ট্ৰজান যুদ্ধ দহ বছৰ ধৰি চলিছিল। আগামেমননৰ দীৰ্ঘদিনীয়া অনুপস্থিতিৰ এই সময়ছোৱাত ক্লাইটেমনেষ্ট্ৰাই এজিষ্টাছৰ সৈতে প্ৰেমৰ সম্পৰ্ক আৰম্ভ কৰে। ক্লাইটেমনেষ্ট্ৰাক এই প্ৰেমৰ মাজলৈ প্ৰলোভিত কৰা হৈছিল নে স্বতন্ত্ৰভাৱে ইয়াত প্ৰৱেশ কৰা হৈছিল, সেয়া শ্ৰুতিকথাৰ সংস্কৰণ অনুসৰি পৃথক পৃথক ভাবে বৰ্ণনা কৰা দেখা যায়। ক্লাইটেমনেষ্ট্ৰা আৰু এজিষ্টাছে আগামেমননৰ মৃত্যুৰ পৰিকল্পনা কৰিবলৈ আৰম্ভ কৰিলে। ক্লাইটেমনেষ্ট্ৰা ইফিজেনিয়াৰ হত্যাকাণ্ডৰ বাবে ক্ষুব্ধ হৈ পৰিছিল। তেওঁৰ পূৰ্ৱৰ স্বামী আৰু সন্তানকো আগামেমননে হত্যা কৰি তেওঁক বলপূৰ্বক বিবাহ কৰিছিল৷

এই হত্যাকাণ্ডৰ পিছত এজিষ্টাছে ক্লাইটেমনেষ্ট্ৰাক ৰাণী হিচাপে লৈ সাত বছৰ শাসন কৰে। কিছুমান কিংবদন্তি মতে তেওঁলোকৰ তিনিটা সন্তান আছে: এজন পুত্ৰ আলেটেছ, আৰু কন্যা এৰিগন আৰু হেলেন। অৱশেষত ক্লাইটেমনেষ্ট্ৰাক আগামেমননৰ পুত্ৰ অৰেষ্টেছে হত্যা কৰে আৰু সিংহাসন দখল কৰে। কেঁচুৱা হেলেনকো হত্যা কৰা হয়।

তথ্য সংগ্ৰহ

শ্ৰেণী:গ্ৰীক কিংবদন্তি
লোহাৰকী ভাষা

লোহাৰকী (মুখ্যতঃ পাকিস্তানত এই নাম ব্যৱহাৰ কৰা হয়) বা গড়ে লোহাৰ (মুখ্যতঃ ভাৰতত এই নাম ব্যৱহাৰ কৰা হয়) এটি পশ্চিমীয়া ভাৰতীয়-আৰ্য ভাষা, যি ৰাজস্থানী-মাৰৱাড়ী ভাষাগোষ্ঠীৰ অন্তৰ্গত। এই ভাষা পাকিস্তানৰ সিন্ধ প্ৰান্তত প্ৰায় ২০০০০ আৰু ভাৰতৰ ৰাজস্থান ৰাজ্যত প্ৰায় ১০০০ যাযাবৰী লোকে ব্যৱহাৰ কৰে।

তথ্য সংগ্ৰহ
কাহুৰী আইৰ পূজা

কাহুৰী আইৰ পূজা অসমত প্ৰচলিত এবিধ লোক-উৎসৱ। কাহুৰী আইৰ পূজা এক উল্লেখযোগ্য ধৰ্মীয়কৃত্য। কাহৰ অধিষ্ঠাত্ৰী দেৱীগৰাকীয়েই হৈছে কাহুৰী। বিশেষকৈ নৱগঠিত দৰং জিলা, অবিভক্ত কামৰূপ জিলা আৰু গোৱালপাৰা জিলাত এই পূজা প্ৰচলিত।

পালনৰ কাৰণ

আন বেমাৰৰ দৰে কাহো এবিধ দুখ-যন্ত্ৰণাদায়ক ৰোগ। বিশেষকৈ ল'ৰা-ছোৱালীৰ বাবে এই ৰোগ মাৰাত্মক। কাহৰ বাবে ল'ৰা-ছোৱালীৰ জ্বৰ হয়, টোপনি মাৰিব নোৱাৰে, ভাত-পানী আনকি মাকৰো আহাৰ খাব নোৱাৰে। বৰকৈ কহাৰ ফলত ল'ৰা-ছোৱালীৰ বুকু, পিঠি আৰু মূৰ বিষ হয়। এনে অৱস্থাত গঞা আই-বাইৰ দৃষ্টিত কোনোবা দেৱতা বা দেৱীৰ কোপ বা কু-দৃষ্টিৰ ফলতেই যে ল'ৰা-ছোৱালী কাহত আক্ৰান্ত হয় ধাৰণা কৰা হয়। এই ধাৰণাৰ ফলতেই কাহৰ অধিষ্ঠাত্ৰী দেৱী এগৰাকীৰ কল্পনা কৰা হৈছে। সেই দেৱী গৰাকীয়েই হৈছে "কাহুৰী"; আৰু সেই দেৱী গৰাকীক আপোন কৰি লবৰ বাবে নাইবা সেই দেৱী গৰাকীৰ সৈতে ওচৰ সম্বন্ধ স্থাপন কৰিবলৈ তেওঁৰ আখ্যা দিয়া হৈছে "আই।" দক্ষিণ ভাৰতৰ পৰম্পৰাত কাহৰ দেৱীৰূপে স্থান পোৱা দেৱী গৰাকী হৈছে কোকলমা।

কাহুৰী আইৰ পূজাত বা নামত লগা দ্ৰব্যবোৰ অন্য দেৱ-দেৱীৰ পূজা বা নামত লগা দ্ৰব্যতকৈ বেলেগ। কাহুৰী আইৰ পূজাৰ বাবে আঠিয়াকল (ভীমকল), মাটিমাহ নাইবা ইয়াৰ দাইল, আহু চাউল আদিৰ দৰকাৰ।

কাহুৰী আইৰ পূজা আবেলি মাজচোতালত অনুষ্ঠিত হয়। সেই উদ্দেশ্যেৰে মাজ চোতালখন গোবৰ-মাটিৰে মচি সোঁমাজতে এটা খুটি পুতি, খুটিটোৰ ওপৰত এটা জাপি উবুৰিকৈ দিয়া হয়। জাপিটোৱে চন্দ্ৰতাপৰ কাম কৰে। ইতিমধ্যে ওচৰ-চুবুৰীয়া গাভৰু-তিৰোতা আৰু বুঢ়ী কেইজনীমান জাপিটোৰ পশ্চিমফালে কিছু দূৰৈত ঢাৰী-পাটী পাৰি বহে।

জাপিটোৰ তলত এটা সৰু বেদী নিৰ্মাণ কৰি তাৰ ওপৰত এখন শৰাই পাতি ওচৰতে ধূপ-দীপ লগাই দিয়ে। শৰাইখনৰ চাৰিওফালে তিওৱা মাটিমাহ চাৰি মুঠি আৰু সোঁমাজত আহু-চাউল এমুঠি দি চাৰিওফালে চাৰিটা আঠিয়াকল আগবঢ়ায়। বেদীটোৰ চাৰিওফালে বগাফুল চটিয়াই দিয়ে। শৰাইখন বগা ফুলৰ মালা দুই তিনি ধাৰেৰে সজায়। শৰাইখনৰ পশ্চিমে অকণমান দূৰৈত খৰাহি এটাত তিওৱা মাটি মাহ বা ইয়াৰ দাইল ধুই, নিমখ, আদা আৰু আহু চাউল দুমুঠি মান দিয়ে। এই খৰাহীটোৰ ওচৰতে আন এটি খৰাহিত পকা আঠিয়াকল থয়। কিছুমানে আকৌ আহু চাউলৰ পিঠাগুৰি খুন্দি আঠিয়াকল, গাখীৰ, গুৰ আদি দি ভোগ কৰে। এই আটাইখিনি জা-যোগাৰ কৰে ঘৰৰ বৰজনীয়ে। পূজা বা নামৰ আয়োজন সম্পূৰ্ণ হোৱাৰ পিছত তেওঁ খোজ দিয়া ঠাইখিনি মচি ওচৰতে বহি থকা নামতী কেইজনীৰ ওচৰলৈ আহে।
আয়তীহঁতে নিদিষ্ট এক লয়ত আৰু ভংগীত দুয়ো হাতেৰে চাপৰি বজাই "জয় কৃষ্ণ হৰি বোলা" বুলি ভগৱানক স্তুতি কৰে, নামতীজনীয়ে পদ বা গীত লগাই দিয়ে, বাকী কেইজনীয়ে পুনৰ দিহাটো পুনৰাবৃত্তি কৰে। নামৰ অন্তত গৃহস্থৰ সকলোৱে কাহুৰী আইৰ পূজাত সেৱা কৰে। আয়তীসকলে তেওঁলোকক আশীৰ্বাদ দিয়ে। মাহ-চাউল, কল-কুঁহিয়াৰ, ভোগ আদি খাই আয়তীসকল ঘৰাঘৰি গুচি যায়। সেইদিনা গোটেই ৰাতিটো বেদীৰ ওপৰত চাকিগচ জ্বলি থাকে। পিছদিনা নিচেই পুৱাতে গৃহস্থৰ তিৰোতাজনীয়ে গা-পা ধুই আহি বেদীত থকা নৈবেদ্য, ফুল-মালা-চাকি আদি পুখুৰী বা নৈৰ পানীত পেলাই দিয়ে।

কাহুৰী পূজাৰ নাম

কাহুৰী পূজাত গোৱা কেইটামান গীত হ'ল:

লোকবিশ্বাস অনুসৰি কাহুৰীদেৱী শীতলা আইৰ ভনী। গতিকে "আই নাম" আৰু কাহুৰীআইৰ নামৰ মাজতো বৰ বেছি পাৰ্থক্য নাই।

গোৱালপাৰাৰ টুকুৰা গাঁৱত অৱস্থিত টুক্ৰেশ্বৰী দেৱালয়ৰ গাতে লাগি থকা থকা কাহুলী থানৰ অধিষ্ঠাত্ৰী গৰাকী "কাহুৰী" বা "কাহুলী" দেৱীৰূপে জনাজাত। কাৰোবাৰ কাহ হ'লে দেৱীগৰাকীক তামোল-পাণ, চূণ-ধপাত আদিৰে পূজা কৰিলে কাহ নিৰাময় হয় বুলি বিশ্বাস প্ৰচলিত।

তথ্য উৎস

শ্ৰেণী:অসমৰ উৎসৱসমূহ
কনকসেন ডেকা

কনকসেন ডেকা অসমৰ এজন প্ৰসিদ্ধ সাহিত্যিক, শিক্ষাবিদ, নাট্যকাৰ‎, চিন্তাবিদ আৰু সাংবাদিক। তেখেত অসম সাহিত্য সভাৰ ছিপাঝাৰ, চাপৰ অধিবেশন, বেলশৰ আৰু দক্ষিণপাট বিশেষ বাৰ্ষিক অধিবেশনৰ সভাপতি আছিল।
সামাজিক-সাংস্কৃতিক সংগঠন 'অসম ষ্টাৰ'-এ কনকসেন ডেকালৈ ২০২১ বৰ্ষত সাংবাদিকতাৰ জীৱনজোৰা সাধনা বঁটা ঘোষণা কৰে ৷ কামৰূপ জিলাৰ বেলশৰ গাঁৱৰ এক মধ্যবিত্ত পৰিয়ালত ১৯৩৩ চনৰ ১৬ জুলাইত কনকসেন ডেকাৰ জন্ম হয়। তেওঁৰ পিতৃৰ নাম গৌৰীসেন ডেকা আৰু মাতৃৰ নাম তাৰাসেন ডেকা।

উদ্ধৃতি সমূহ

প্ৰকৃত মানুহ হ'বলৈ হ'লে নিজকে মানৱ পৰিয়ালৰ অংশীদাৰ হিচাপে দৃষ্টিভংগী বহলাই ল'ব পাৰিব লাগে।

তথ্যসূত্ৰ

বাহ্যিক সংযোগ

শ্ৰেণী:অসমৰ ব্যক্তি
শ্ৰেণী:সাহিত্যিক
শ্ৰেণী:মৃত ব্যক্তি
চাৰুল পৰৱ

চাৰুল পৰৱ হৈছে চাহ জনগোষ্ঠীৰ কৃষিভিত্তিক উৎসৱ। চ'ত মাহৰ পঞ্চমী, সপ্তমী আৰু নৱমী তিথিত এই উৎসৱ পালন কৰা হয়।

বিৱৰণ

অসমৰ বিভিন্ন জনজাতীয় গোষ্ঠীসমূহৰ ভিতৰত চাহ জনজাতীয় লোকসকল অন্যতম। এওঁলোক মূলতঃ চাহ বাগান আৰু কৃষিৰ লগত জড়িত। বছৰৰ বিভিন্ন মাহত এই লোকসকলে কৃষিৰ শ্ৰীবৃদ্ধি তথা জাতিটোৰ সৰ্বাংগীণ উন্নতিৰ বাবে বিভিন্ন উৎসৱ-পাৰ্বৰ্ণ আদি পালন কৰা দেখা যায়। ইয়াৰ ভিতৰত বসন্তকালত পালন কৰা এক কৃষিভিত্তিক উৎসৱৰ নাম হ’ল চাৰুল পৰৱ। চ'ত মাহৰ পঞ্চমী, সপ্তমী আৰু নৱমী তিথিত এই উৎসৱ পালন কৰা হয়।

এই সময়ছোৱাত চাহ শ্ৰমিকসকলে ঘৰে ঘৰে ন বিধ আঞ্জাৰে খোৱা লোৱাৰ আয়োজন কৰে। বিশ্বাস আছে যে এনে কৰিলে বিভিন্ন বেমাৰ আজাৰৰপৰা হাত সাৰি থাকিব পাৰি। উৎসৱৰ দিনা উপবাসে থাকি গোসাঁই ঘৰ (মাড়ৈঘৰ)-ত কুকুৰা বলি দি দেৱতাক আৰাধনা কৰে। ইয়াৰ পিছত তেওঁলোকে গাঁৱৰ আটায়ে লগ লাগি ঘৰে ঘৰে নাচি ফুৰে আৰু গৃহস্থক একোপাহ ফুল মূৰত দি মংগল কামনা কৰি আশীৰ্বাদ দিয়ে। এই দলত গাঁৱৰ মুখিয়াল ফুলধৰিয়া পাহান আৰু কটোৱালো উপস্থিত থাকে। এই উৎসৱত চাহ জনজাতিসকলৰ বিভিন্ন গোষ্ঠীৰ বিশেষকৈ ওৰাং খাড়িয়া, চাওঁতাল, মুণ্ডা, মাঝি আদিৰ লোকসকলে বৰ আস্তৰিকতাৰে সমিলমিলেৰে ভাগ লয়। চাহ জনজাতিসকলৰ ঐক্য-সংহতি, শাস্তি সম্প্ৰীতিৰ প্ৰতীক স্বৰূপ এই চাকল পৰৱযদিও বিভিন্ন সম্প্ৰাদায়ৰ লোকসকলে একেলগে এই উৎসৱ পালন কৰে তথাপি কিছুমান ৰীতি-নীতিৰ ইফাল সিফাল হোৱা দেখা যায়। মুণ্ডা, খাড়িয়াসকলৰ এই উৎসৱটোক বেওছাৱলী পৰৱবুলি কোৱা হয় আৰু তেওঁলোকে এই উৎসৱ জেঠ-আহাৰ মাহত সোণাৰ ফুলাৰ সময়ত পালন কৰে। চাহ জনজাতিসকলৰ এই বসন্তকালীন উৎসৱ চাৰুল পৰৱত বিভিন্ন খেল-ধেমালি আৰু ৰং-ৰহইচৰ আয়োজন কৰা দেখা যায়। মূলত চাহ জনজাতীয় লোকসকলৰ এই উৎসৱে অকল জনজাতীয় সংস্কৃতিয়ে নহয় সমগ্ৰ অসমীয়া সংস্কৃতিকে সমৃদ্ধিশালী কৰি তুলিছে।

তথ্যসূত্ৰ

শ্ৰেণী:ভাৰতৰ উৎসৱসমূহ
ছোৱালী ইছলামিক সংস্থা

ছোৱালী ইছলামিক সংস্থা বা চমুকৈ জিআইঅ’ ভাৰতৰ ছোৱালীৰ বাবে এটা ছাত্ৰ সংগঠন। জামাত-ই-ইছলামী হিন্দৰ ৰাজ্যিক সমিতিৰ পৃষ্ঠপোষকতাত ই তেওঁলোকৰ ছোৱালীৰ শাখা হিচাপে অস্তিত্ব লাভ কৰিছিল।

জিআইঅ’ই ৰাজস্থান, পশ্চিমবংগ, অন্ধ্ৰপ্ৰদেশ, তেলেংগানা, মহাৰাষ্ট্ৰ, কেৰেলা, দিল্লী, গুজৰাট আৰু কৰ্ণাটক। ধৰি কেইবাখনো ভাৰতীয় ৰাজ্যত সক্ৰিয়ভাৱে কাম কৰে।

ইতিহাস

১৯৮৪ চনৰ পৰা জিআইঅ’ই কেৰালাৰ জামাত-ই-ইছলামীৰ মহিলা শাখাৰ অংশ হিচাপে কাম কৰি আহিছে। পিছলৈ ভাৰতৰ বিভিন্ন ৰাজ্যত ৰাজ্যিক সমিতি গঠনৰ বাবে ইয়াৰ প্ৰসাৰ ঘটিছিল। ২০০৭ চনত ই অন্ধ্ৰপ্ৰদেশ আৰু তেলেংগানা ৰাজ্যত কাম কৰিবলৈ আৰম্ভ কৰে। পিছলৈ ইয়াক গোৱা, দিল্লী, মহাৰাষ্ট্ৰ, গুজৰাট, আৰু কৰ্ণাটক সংযোজন কৰা হয়।

জিআইঅ’ই দাবী কৰে যে ধৰ্ম, সংস্কৃতি আৰু জাতিৰ ভিত্তিত হোৱা বৈষম্যৰ বিৰুদ্ধে, আত্মসৱলীকৰণৰ বাবে মহিলা ছাত্ৰ-ছাত্ৰী আৰু যুৱতীসকলৰ মাজত কাম কৰি আছে। জিআইঅ’ই লগতে দাবী কৰে যে তেওঁলোকৰ সকলো কাৰ্যকলাপ ইছলামৰ ভিত্তিত।

লগতে চাওক

ভাৰতীয় ইছলামিক ছাত্ৰ সংস্থা
জামাত-ঈ-ইছলামী হিন্দ

তথ্যসমূহ

বাহ্যিক সংযোগ

বিএচ
দি হেন্স ইণ্ডিয়া
লাইভমিণ্ট
১
২
আই ই
গোৱা
দি ওৱাৰ
তেলেংগানা
হোমাৰ

পশ্চিমীয়া দ্ৰুপদী কিংবদন্তীত হোমাৰ মহাকাব্য ইলিয়াড আৰু ওডিছীৰ লেখক যাক সৰ্বশ্ৰেষ্ঠ প্ৰাচীন গ্ৰীক কবি হিচাপে গণ্য কৰা হয়। পশ্চিমীয়া সভ্যতাক গঢ় দিয়াত থকা বৰঙণিৰ উপৰি সাহিত্যৰ ইতিহাসত এই মহাকাব্য দুখনৰ প্ৰভাৱ অপৰিসীম।

উদ্ধৃতিসমূহ

কামতো হৈ যোৱাৰ পাছত মুৰ্খও জ্ঞানী হৈ পৰে।

লগতে চাওক

ইউৰিপিডিছ

উৎস

শ্ৰেণী:কবি
হাওবম ওংবি ঙাংবি দেৱী

হাওবম ওংবি ঙাংবি দেৱী (; ১ আগষ্ট ১৯২৪ – ১২ জুন ২০১৪) এগৰাকী ভাৰতীয় শাস্ত্ৰীয় নৃত্যশিল্পী, সংগীতজ্ঞ। তেওঁ মণিপুৰী নৃত্যৰ লাই হাৰাওবা আৰু ৰাস নৃত্যৰ পাৰদৰ্শিতাৰ বাবে বিশেষভাৱে জনাজাত। ১৯৯৩ চনত তেওঁ সংগীত নাটক একাডেমী বঁটা লাভ কৰিছিল। ২০১০ চনত ভাৰত চৰকাৰে মণিপুৰী শাস্ত্ৰীয় নৃত্যৰ ক্ষেত্ৰখনলৈ তেওঁ আগবঢ়োৱা অৱদানৰ স্বীকৃতি স্বৰূপে ভাৰতৰ চতুৰ্থ সৰ্বোচ্চ অসামৰিক সন্মান পদ্মশ্ৰী প্ৰদান কৰে।

জীৱনী

]] নৃত্য
১৯২৪ চনৰ ১ আগষ্ট তাৰিখে মণিপুৰৰ ইম্ফলৰ উৰিপক বচ্চস্পতি লেইকাইত হোবাম অংবি ঙাংবি দেৱীৰ জন্ম হৈছিল। আৰু
ঙানংম ওজা যোগিন্দ্ৰ সিং আদি বিখ্যাত ব্যক্তিৰ ওচৰত নৃত্যৰ শিক্ষা গ্ৰহণ কৰিছিল। তেওঁ ইয়াত নৃত্য আৰু সংগীত বিভাগৰ অধ্যাপক হিচাপে নিযুক্তি লাভ কৰিছিল। তেওঁ লাই হাৰাওবা নৃত্যৰ ওপৰত গৱেষণা কৰি প্ৰতিষ্ঠান খনৰ বাবে পাঠ্যক্ৰম প্ৰস্তুত কৰি উলিয়াইছিল। ইয়াৰ লগতে তেওঁ নিজেও ললিত কলা একাডেমীৰ পৰা শিক্ষা গ্ৰহণ কৰি আছিল তো ১৯৩৬ চনৰ পৰা ১৯৪৫ চনলৈ তেওঁ মণিপুৰ নাট্য সন্থা, ৰূপমহল থিয়েটাৰ আৰু আৰ্য থিয়েটাৰত অভিনেত্ৰী হিচাপে জড়িত আছিল।

পিছলৈ তেওঁ ১৯৬৬ চনত জৱাহৰলাল নেহৰু মণিপুৰ নৃত্য একাডেমীৰ লোকনৃত্য বিভাগৰ মুৰব্বী পদত অধিষ্ঠিত হয়। ১৯৮৫ চনত তেওঁ এই প্ৰতিষ্ঠানৰ উপাধ্যক্ষ পদত থাকোঁতে চাকৰিৰ পৰা অৱসৰ গ্ৰহণ কৰে। তেওঁ বিভিন্ন ৰাষ্ট্ৰীয় আৰু আন্তঃৰাষ্ট্ৰীয় অনুষ্ঠানত নৃত্য পৰিবেশন কৰিছিল।

১৯৪১ চনত তেওঁ হোবাম আমোবা সিঙৰ লগত বিবাহপাশত আৱদ্ধ হৈছিল আৰু তেওঁলোকৰ এজন পুত্ৰ সন্তান আছে। ২০১৪ চনৰ ১১ জুন তাৰিখে ইম্ফলৰ নিজা বাসভৱনত তেওঁৰ মৃত্যু হয়।

বঁটা আৰু সন্মান

হোবাম অংবি ঙাংবি দেৱীয়ে অসম চৰকাৰৰ পৰা 'বীৰাংগনা' উপাধি লাভ কৰিছিল। ১৯৮০ চনত তেওঁ মণিপুৰ চৰকাৰৰ অন্তৰ্গত মণিপুৰ ৰাজ্যিক কলা একাডেমীৰ পৰা সোণৰ পদক লাভ কৰিছিল। ১৯৮৫ চনত তেওঁক মণিপুৰী সাহিত্য পৰিষদে 'নৃত্য ভূষণ' বঁটাৰে সন্মানিত কৰিছিল। ১৯৯৩ চনত তেওঁ সংগীত নাটক একাডেমী বঁটা লাভ কৰিছিল। ২০১০ চনত ভাৰত চৰকাৰে মণিপুৰী শাস্ত্ৰীয় নৃত্যৰ ক্ষেত্ৰখনলৈ তেওঁ আগবঢ়োৱা অৱদানৰ স্বীকৃতি স্বৰূপে ভাৰতৰ চতুৰ্থ সৰ্বোচ্চ অসামৰিক সন্মান পদ্মশ্ৰী প্ৰদান কৰে।

তথ্য উৎস

শ্ৰেণী:ভাৰতৰ ব্যক্তি
শ্ৰেণী:মণিপুৰৰ ব্যক্তি
শ্ৰেণী:মৃত ব্যক্তি
শ্ৰেণী:ভাৰতীয় নৃত্যশিল্পী
শ্ৰেণী:পদ্মশ্ৰী বঁটা বিজয়ী
শ্ৰেণী:সংগীত নাটক একাডেমী বঁটা বিজয়ী
শ্ৰেণী:ভাৰতীয় কণ্ঠশিল্পী
এডল্ফ হিটলাৰ

এডল্ফ হিটলাৰ (২০ এপ্ৰিল ১৮৮৯ – ৩০ এপ্ৰিল ১৯৪৫) জাৰ্মানীৰ এজন ৰাজনৈতিক নেতা আৰু একনায়ক আছিল, যিয়ে নাৎসি পাৰ্টীৰ নেতৃত্ব দি ১৯৩৩ চনৰ পৰা ১৯৪৫ চনলৈকে জাৰ্মানীৰ শাসন কৰিছিল। তেওঁৰ শাসনৰ সময়ছোৱাত দ্বিতীয় বিশ্বযুদ্ধ আৰু ইহুদী গণহত্যা সংঘটিত হৈছিল।

— এডল্ফ হিটলাৰ, বিয়াৰ হল পুট্চৰ ১৯ বছৰীয়া পূৰ্তিত দিয়া ভাষণ (৮ নৱেম্বৰ ১৯৪২)

উদ্ধৃতি

Mein Kampf (১৯২৫–১৯২৬)

"যি মানুহে জীয়াই থাকিব বিচাৰে, তেওঁ সংগ্ৰাম কৰিব লাগিব; আৰু যি এই পৃথিৱীত স্থায়ীভাৱে থাকিবলৈ বিচাৰে, তেওঁ এই সংগ্ৰামৰ বাবে প্ৰস্তুত থাকিব লাগিব।"
খণ্ড ১, অধ্যায় ১১

"সংগ্ৰামেই সকলো উন্নতিৰ মূল শক্তি।"
খণ্ড ১, অধ্যায় ১১

"সাধাৰণ জনতাই বৌদ্ধিক যুক্তিতকৈ অনুভূতিৰ দ্বাৰা অধিক প্ৰভাৱিত হয়।"
খণ্ড ১, অধ্যায় ১০

"প্ৰচাৰৰ কাম হ'ল জটিল বিষয়সমূহক সৰল কৰি জনসাধাৰণৰ আয়ত্তৰ ভিতৰলৈ অনা, আৰু তাক পুনঃপুনঃ দৃঢ়ভাৱে প্ৰতিষ্ঠা কৰা।"
খণ্ড ১, অধ্যায় ৬

"জনসাধাৰণৰ গ্ৰহণক্ষমতা সীমিত, কিন্তু তেওঁলোকৰ বিস্মৃতি ডাঙৰ; সেয়েহে সকলো প্ৰচাৰ সৰল আৰু পুনৰাবৃত্তিমূলক হ'ব লাগিব।"
খণ্ড ১, অধ্যায় ৬

"বৃহৎ জনসমষ্টিৰ মনস্তত্ত্ব বুজিবলৈ হলে, তেওঁলোকৰ অনুভূতি আৰু প্ৰতিক্ৰিয়াক বুজা অত্যন্ত প্ৰয়োজনীয়।"
খণ্ড ১, অধ্যায় ১০

"শক্তি আত্মৰক্ষাত নহয়, বৰং আক্ৰমণত অধিক স্পষ্টভাৱে প্ৰকাশ পায়।"
খণ্ড ১, অধ্যায় ১২

ভাষণসমূহ

"এটা জাতিৰ শক্তি তাৰ ঐক্য আৰু সংগঠনত নিহিত থাকে।"
বিভিন্ন ৰাজনৈতিক ভাষণত প্ৰকাশিত ধাৰণা; সুনিৰ্দিষ্ট উৎস প্ৰয়োজন

"জনসাধাৰণক প্ৰভাৱিত কৰিবলৈ হলে, তেওঁলোকৰ অনুভূতিৰ ওপৰত আঘাত কৰিব লাগিব, কেৱল যুক্তি যথেষ্ট নহয়।"
Mein Kampf-ৰ ধাৰণাৰ সৈতে সাদৃশ্য; ভাষণসমূহতো পুনৰাবৃত্তি হোৱা বিষয়

"আমি আমাৰ লক্ষ্যৰ পৰা আঁতৰি নাযাওঁ; আমি তাক সম্পূৰ্ণ কৰাৰ বাবে দৃঢ় সংকল্পবদ্ধ।"
নাৎসি দলৰ ভাষণসমূহ; সুনিৰ্দিষ্ট উৎস প্ৰয়োজন

"এটা আন্দোলন তেতিয়াহে সফল হয়, যেতিয়া তাৰ সদস্যসকলে সম্পূৰ্ণ বিশ্বাস আৰু শৃংখলাৰ সৈতে আগবাঢ়ে।"
বিভিন্ন ভাষণত প্ৰকাশিত; নিশ্চিত উৎস নাই

"ইতিহাস বিজয়ীসকলেহে লিখে।"
প্ৰায়ে হিটলাৰৰ সৈতে সম্পৰ্কিত কৰা হয়; নিশ্চিত উৎস নাই

"এটা শক্তিশালী নেতৃত্ব অবিহনে জাতি আগবাঢ়িব নোৱাৰে।"
ৰাজনৈতিক ভাষণসমূহৰ সাধাৰণ ধাৰণা; সুনিৰ্দিষ্ট উৎস প্ৰয়োজন

আৰোপিত উদ্ধৃতি

"বৃহৎ মিছা এটা কোৱা হওক আৰু তাক পুনঃ পুনঃ কোৱা হওক, মানুহে শেষত তাক বিশ্বাস কৰিব।"
প্ৰায়ে হিটলাৰৰ সৈতে সম্পৰ্কিত কৰা হয়, কিন্তু সুনিৰ্দিষ্ট উৎস নিশ্চিত নহয়

হিটলাৰ সম্পৰ্কে উদ্ধৃতি

"হিটলাৰ আছিল ইতিহাসৰ আটাইতকৈ ধ্বংসাত্মক নেতাসকলৰ এজন।"
বিভিন্ন ইতিহাসবিদৰ সাধাৰণ মূল্যায়ন

লগতে চাওক

নাৎসিবাদ
দ্বিতীয় বিশ্বযুদ্ধ
ইহুদী গণহত্যা

বাহ্যিক সংযোগ

শ্ৰেণী:ৰাজনীতিবিদ
শ্ৰেণী:জাৰ্মানীৰ চেঞ্চেলৰ
শ্ৰেণী:ফেচীবাদী শাসক
শ্ৰেণী:ৰাষ্ট্ৰপ্ৰধান